ประกาศสํานักงานคณะกรรมการกํากับหลักทรัพย์และตลาดหลักทรัพย์


ที่ ขส. 1/2562


เรื่อง โครงสร้างการจัดองค์กร อํานาจหน้าที่ วิธีดําเนินงานและสถานที่ติดต่อ


เพื่อขอรับข้อมูลข่าวสารของสํานักงานคณะกรรมการกํากับหลักทรัพย์และตลาดหลักทรัพย์


\_\_\_\_\_\_\_\_\_\_\_\_\_\_\_\_\_\_\_\_\_\_\_


ตามที่คณะกรรมการ ก.ล.ต. ได้อนุมัติให้ปรับปรุงโครงสร้างองค์กรเพื่อรองรับภารกิจต่าง ๆ ของสํานักงาน โดยเพิ่มส่วนงานจากเดิม 32 ฝ่าย เป็น 33 ฝ่าย และปรับปรุงอํานาจหน้าที่ของส่วนงานต่าง ๆ ของสํานักงาน เพื่อให้การบริหารจัดการงานของสํานักงานเป็นไปอย่างมีประสิทธิภาพและสอดคล้องกับแผนกลยุทธ์ของสํานักงาน โดยควบรวมงานกํากับดูแลด้านการระดมทุนเริ่มตั้งแต่ต้นกระบวนการไปจนถึงการกํากับดูแล (end-to-end) ให้อยู่ภายในส่วนงานเดียว ขยายบทบาทด้านการพัฒนาตลาดทุนด้วยการให้ผู้ลงทุนและประชาชนทั่วไปในวงกว้างมีช่องทางเข้าถึงตลาดทุนได้มากขึ้นเพิ่มช่องทางการสนับสนุนและผลักดันงานด้านธรรมาภิบาล การมีความรับผิดชอบต่อสังคม และสิ่งแวดล้อม (ESG) รวมงานกํากับดูแลด้านการออกเสนอขายโทเคนดิจิทัลทั้งในส่วนของการกําหนดหลักเกณฑ์ การพิจารณาคําขออนุญาต ตลอดจนการพิจารณาความผิดของผู้ให้บริการไว้ในส่วนงานเดียว เพิ่มส่วนงานที่ปฏิบัติงานสนับสนุนงานของเลขาธิการและรวมศูนย์งานด้านเลขานุการของคณะกรรมการ ก.ล.ต. คณะกรรมการกํากับตลาดทุน และงานประสานงานกับหน่วยงานภายนอก และเพื่อให้เป็นไปตามพระราชบัญญัติข้อมูลข่าวสารของราชการ พ.ศ. 2540 มาตรา 7 (1) (2) และ (3) ที่จะให้ประชาชนได้มีโอกาสรับรู้ข้อมูลข่าวสารเกี่ยวกับการดําเนินงานต่าง ๆ ของหน่วยงานรัฐ จึงขอประกาศโครงสร้างการจัดองค์กร อํานาจหน้าที่ วิธีดําเนินงาน และสถานที่ติดต่อเพื่อขอรับข้อมูลข่าวสารของสํานักงาน ดังนี้


ข้อ 1 ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ ขส. 1/2561 เรื่อง โครงสร้างองค์กร และอํานาจหน้าที่ขององค์กร ลงวันที่ 11 ธันวาคม พ.ศ. 2561


ข้อ 2 พระราชบัญญัติหลักทรัพย์และตลาดหลักทรัพย์ พ.ศ. 2535 บัญญัติให้จัดตั้งสํานักงาน และกําหนดให้มีคณะกรรมการ ก.ล.ต. และต่อมาพระราชบัญญัติหลักทรัพย์และตลาดหลักทรัพย์ พ.ศ. 2535 มีการแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 กําหนดให้มีคณะกรรมการกํากับตลาดทุนเพิ่มเติม ข้อ 3 คณะกรรมการ ก.ล.ต. ประกอบด้วยประธานกรรมการซึ่งคณะรัฐมนตรี


แต่งตั้งโดยคําแนะนําของรัฐมนตรีว่าการกระทรวงการคลัง ปลัดกระทรวงการคลัง ปลัดกระทรวงพาณิชย์ ผู้ว่าการธนาคารแห่งประเทศไทย และกรรมการผู้ทรงคุณวุฒิซึ่งรัฐมนตรีว่าการกระทรวงการคลังแต่งตั้งโดยผ่านการคัดเลือกตามที่กําหนดในมาตรา 31/7 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 6) พ.ศ. 2562 จํานวนไม่น้อยกว่า 4 คนแต่ไม่เกิน 6 คนเป็นกรรมการ โดยในจํานวนนี้อย่างน้อยต้องเป็นผู้ทรงคุณวุฒิด้านกฎหมาย ด้านบัญชี และด้านการเงิน ด้านละ 1 คน และให้เลขาธิการเป็นกรรมการและเลขานุการ


คณะกรรมการ ก.ล.ต. มีอํานาจหน้าที่วางนโยบายการส่งเสริมและพัฒนา ตลอดจน


กํากับดูแลในเรื่องหลักทรัพย์ ธุรกิจหลักทรัพย์ ตลาดหลักทรัพย์ ศูนย์ซื้อขายหลักทรัพย์ และธุรกิจ


ที่เกี่ยวเนื่อง องค์กรที่เกี่ยวเนื่องกับธุรกิจหลักทรัพย์ การออกหรือเสนอขายหลักทรัพย์ต่อประชาชน


การเข้าถือหลักทรัพย์เพื่อครอบงํากิจการ และการป้องกันการกระทําอันไม่เป็นธรรมเกี่ยวกับการซื้อขายหลักทรัพย์ อํานาจดังกล่าวรวมถึง


(1) ออกระเบียบ ข้อบังคับ ประกาศ คําสั่ง หรือข้อกําหนดตามพระราชบัญญัติ


หลักทรัพย์และตลาดหลักทรัพย์ พ.ศ. 2535


(2) กําหนดค่าธรรมเนียมสําหรับคําขออนุญาต คําขอรับใบอนุญาต ใบอนุญาตหรือการประกอบกิจการตามที่ได้รับใบอนุญาต


(3) วางระเบียบเกี่ยวกับการปฏิบัติหน้าที่ของคณะอนุกรรมการ


(4) ออกระเบียบ คําสั่ง และข้อบังคับเกี่ยวกับการพนักงาน ระบบพนักงานสัมพันธ์การบรรจุแต่งตั้งถอดถอน และวินัยพนักงานและลูกจ้างของสํานักงาน การกําหนดเงินเดือนและเงินอื่น ๆ รวมตลอดถึงการสงเคราะห์และสวัสดิการต่าง ๆ


(5) กําหนดหลักเกณฑ์เพื่อใช้เป็นแนวทางในการพิจารณาปัญหาที่อาจเกิดขึ้นอันเนื่องมาจากการใช้บังคับพระราชบัญญัติหลักทรัพย์และตลาดหลักทรัพย์ พ.ศ. 2535


(6) ปฏิบัติการอื่นใดเพื่อให้เป็นไปตามวัตถุประสงค์ของพระราชบัญญัติหลักทรัพย์และตลาดหลักทรัพย์ พ.ศ. 2535


นอกจากนี้ คณะกรรมการ ก.ล.ต. ยังมีอํานาจหน้าที่ตามพระราชกําหนดนิติบุคคล


เฉพาะกิจเพื่อการแปลงสินทรัพย์เป็นหลักทรัพย์ พ.ศ. 2540 พระราชบัญญัติสัญญาซื้อขายล่วงหน้าพ.ศ. 2546 พระราชบัญญัติทรัสต์เพื่อธุรกรรมในตลาดทุน พ.ศ. 2550 และพระราชกําหนดการประกอบธุรกิจสินทรัพย์ดิจิทัล พ.ศ. 2561 ดังต่อไปนี้


อํานาจหน้าที่ตามพระราชกําหนดนิติบุคคลเฉพาะกิจเพื่อการแปลงสินทรัพย์เป็นหลักทรัพย์ พ.ศ. 2540


(1) กําหนดนโยบายเกี่ยวกับการแปลงสินทรัพย์เป็นหลักทรัพย์


(2) กํากับดูแลให้นิติบุคคลเฉพาะกิจปฏิบัติตามพระราชกําหนดนิติบุคคลเฉพาะกิจเพื่อการแปลงสินทรัพย์เป็นหลักทรัพย์ พ.ศ. 2540


(3) กําหนดประเภทของสินทรัพย์ที่อนุญาตให้ทําการแปลงสินทรัพย์เป็นหลักทรัพย์


และประเภทของหลักทรัพย์ที่จะออกเนื่องจากการแปลงสินทรัพย์เป็นหลักทรัพย์


(4) ออกประกาศเพื่อปฏิบัติการตามพระราชกําหนดนิติบุคคลเฉพาะกิจเพื่อการแปลงสินทรัพย์เป็นหลักทรัพย์ พ.ศ. 2540


(5) กําหนดค่าธรรมเนียมในการดําเนินการต่าง ๆ ตามพระราชกําหนดนิติบุคคลเฉพาะกิจเพื่อการแปลงสินทรัพย์เป็นหลักทรัพย์ พ.ศ. 2540


(6) ปฏิบัติการอื่นใดเพื่อให้เป็นไปตามวัตถุประสงค์ของพระราชกําหนดนิติบุคคลเฉพาะกิจเพื่อการแปลงสินทรัพย์เป็นหลักทรัพย์ พ.ศ. 2540


อํานาจหน้าที่ตามพระราชบัญญัติสัญญาซื้อขายล่วงหน้า พ.ศ. 2546


คณะกรรมการ ก.ล.ต. มีอํานาจหน้าที่วางนโยบายเกี่ยวกับการส่งเสริมและพัฒนาตลอดจนกํากับดูแลในเรื่องสัญญาซื้อขายล่วงหน้า ธุรกิจสัญญาซื้อขายล่วงหน้า ศูนย์ซื้อขายสัญญาซื้อขายล่วงหน้า สํานักหักบัญชีสัญญาซื้อขายล่วงหน้า สมาคมกํากับผู้ประกอบธุรกิจสัญญาซื้อขายล่วงหน้า และการป้องกันการกระทําอันไม่เป็นธรรมเกี่ยวกับการซื้อขายสัญญาซื้อขายล่วงหน้า อํานาจหน้าที่


ดังกล่าวรวมถึง


(1) ออกระเบียบ ข้อบังคับ ประกาศ คําสั่ง หรือข้อกําหนดตามพระราชบัญญัติสัญญาซื้อขายล่วงหน้า พ.ศ. 2546


(2) กําหนดค่าธรรมเนียมสําหรับการขออนุญาต การขอจดทะเบียน การขอความเห็นชอบ การออกใบอนุญาต การรับจดทะเบียน การให้ความเห็นชอบ หรือการประกอบกิจการตามที่ได้รับใบอนุญาต ที่ได้จดทะเบียน หรือที่ได้รับความเห็นชอบ


(3) กําหนดขอบเขตและวิธีปฏิบัติในการปฏิบัติหน้าที่ของอนุกรรมการและเจ้าหน้าที่


ที่เกี่ยวข้องตามพระราชบัญญัติสัญญาซื้อขายล่วงหน้า พ.ศ. 2546


(4) กําหนดหลักเกณฑ์เพื่อใช้เป็นแนวทางในการพิจารณาปัญหาที่อาจเกิดขึ้นอันเนื่องมาจากการใช้บังคับพระราชบัญญัติสัญญาซื้อขายล่วงหน้า พ.ศ. 2546


อํานาจหน้าที่ตามพระราชบัญญัติทรัสต์เพื่อธุรกรรมในตลาดทุน พ.ศ. 2550


คณะกรรมการ ก.ล.ต. มีอํานาจหน้าที่วางนโยบายเกี่ยวกับการส่งเสริมและพัฒนา ตลอดจนกํากับดูแล


ทรัสต์เพื่อธุรกรรมในตลาดทุน อํานาจหน้าที่ดังกล่าวให้รวมถึง


(1) ออกระเบียบ ข้อบังคับ ประกาศ คําสั่ง หรือข้อกําหนดตามพระราชบัญญัติทรัสต์เพื่อธุรกรรมในตลาดทุน พ.ศ. 2550


(2) กําหนดค่าธรรมเนียมสําหรับการขออนุญาต การอนุญาต หรือการประกอบธุรกิจ


ตามพระราชบัญญัติทรัสต์เพื่อธุรกรรมในตลาดทุน พ.ศ. 2550


(3) กําหนดหลักเกณฑ์เพื่อใช้เป็นแนวทางในการพิจารณาปัญหาที่อาจเกิดขึ้นอันเนื่องมาจากการใช้บังคับพระราชบัญญัติทรัสต์เพื่อธุรกรรมในตลาดทุน พ.ศ. 2550


อํานาจหน้าที่ตามพระราชกําหนดการประกอบธุรกิจสินทรัพย์ดิจิทัล พ.ศ. 2561


คณะกรรมการ ก.ล.ต. มีหน้าที่และอํานาจวางนโยบายเกี่ยวกับการส่งเสริมและพัฒนา ตลอดจนกํากับ


และควบคุมสินทรัพย์ดิจิทัลและผู้ประกอบธุรกิจสินทรัพย์ดิจิทัลตามที่บัญญัติไว้ในพระราชกําหนดดังกล่าว เพื่อประโยชน์ในการกํากับและควบคุมการออกและเสนอขายโทเคนดิจิทัล และการประกอบธุรกิจสินทรัพย์ดิจิทัล หน้าที่และอํานาจดังกล่าวให้รวมถึง


(1) ออกระเบียบ ข้อบังคับ ประกาศ คําสั่ง หรือข้อกําหนดเกี่ยวกับการออกและเสนอขายโทเคนดิจิทัลและการประกอบธุรกิจสินทรัพย์ดิจิทัล


(2) กําหนดค่าธรรมเนียมสําหรับคําขออนุญาต การอนุญาต คําขอความเห็นชอบ


การให้ความเห็นชอบ การยื่นแบบแสดงรายการข้อมูลการเสนอขายโทเคนดิจิทัล การยื่นแบบแสดงรายการข้อมูลประจําปี การยื่นคําขอต่าง ๆ หรือการประกอบกิจการตามที่ได้รับอนุญาตหรือได้รับความเห็นชอบ


(3) กําหนดหลักเกณฑ์เพื่อใช้เป็นแนวทางในการพิจารณาปัญหาที่อาจเกิดขึ้นอันเนื่องมาจากการใช้บังคับพระราชกําหนดการประกอบธุรกิจสินทรัพย์ดิจิทัล พ.ศ. 2561


(4) ปฏิบัติการอื่นใดเพื่อให้เป็นไปตามวัตถุประสงค์ของพระราชกําหนดการประกอบธุรกิจสินทรัพย์ดิจิทัล พ.ศ. 2561


ข้อ 4 คณะกรรมการกํากับตลาดทุนประกอบด้วยเลขาธิการเป็นประธานกรรมการรองเลขาธิการซึ่งเลขาธิการมอบหมาย 1 คน ผู้อํานวยการสํานักงานเศรษฐกิจการคลัง และกรรมการผู้ทรงคุณวุฒิซึ่งรัฐมนตรีว่าการกระทรวงการคลัง แต่งตั้งโดยผ่านการคัดเลือกตามที่กําหนดในมาตรา 31/7 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 6) พ.ศ. 2562 อีกไม่เกิน 4 คนเป็นกรรมการ ทั้งนี้ ผู้ทรงคุณวุฒิอย่างน้อย 2 คนต้องมีประสบการณ์ในการบริหารกิจการบริษัทที่มีหลักทรัพย์จดทะเบียนในตลาดหลักทรัพย์หรือบริษัทหลักทรัพย์


ให้เลขาธิการแต่งตั้งพนักงานของสํานักงานคนหนึ่งเป็นเลขานุการคณะกรรมการ


กํากับตลาดทุน


คณะกรรมการกํากับตลาดทุนมีอํานาจหน้าที่ในการปฏิบัติการเพื่อให้เป็นไปตามพระราชบัญญัติหลักทรัพย์และตลาดหลักทรัพย์ พ.ศ. 2535 และกฎหมายอื่น โดยต้องรับผิดชอบต่อคณะกรรมการ ก.ล.ต. อํานาจและหน้าที่ของคณะกรรมการกํากับตลาดทุนให้รวมถึง


(1) ออกระเบียบ ข้อบังคับ ประกาศ คําสั่ง หรือข้อกําหนดในเรื่องการประกอบธุรกิจหลักทรัพย์ การออกและเสนอขายหลักทรัพย์ ตลาดหลักทรัพย์ ศูนย์รับฝากหลักทรัพย์


สํานักหักบัญชี นายทะเบียนหลักทรัพย์ สมาคมที่เกี่ยวเนื่องกับธุรกิจหลักทรัพย์ และการเข้าถือ


หลักทรัพย์เพื่อครอบงํากิจการ


(2) รายงานผลการดําเนินงานเป็นระยะต่อคณะกรรมการ ก.ล.ต. ตามหลักเกณฑ์เงื่อนไข และวิธีการที่คณะกรรมการ ก.ล.ต. กําหนด


(3) ปฏิบัติการอื่นใดตามที่ได้รับมอบหมายจากคณะกรรมการ ก.ล.ต. หรือเพื่อให้


เป็นไปตามวัตถุประสงค์ของพระราชบัญญัติหลักทรัพย์และตลาดหลักทรัพย์ พ.ศ. 2535


นอกจากนี้ ตามพระราชบัญญัติสัญญาซื้อขายล่วงหน้า พ.ศ. 2546 คณะกรรมการกํากับตลาดทุน มีอํานาจประกาศกําหนดหลักเกณฑ์เพื่อให้ผู้ประกอบธุรกิจสัญญาซื้อขายล่วงหน้าปฏิบัติเพื่อประโยชน์ในการคุ้มครองลูกค้า การรักษาความมั่นคงของระบบการเงิน หรือการควบคุมความเสี่ยงอันเกิดจากสัญญาซื้อขายล่วงหน้า


ข้อ 5 สํานักงานมีเลขาธิการเป็นผู้รับผิดชอบในการดําเนินกิจการทั้งปวงของ


สํานักงาน ทั้งนี้ ในการดําเนินการดังกล่าวเลขาธิการต้องรับผิดชอบต่อคณะกรรมการ ก.ล.ต.


สํานักงานมีอํานาจหน้าที่ปฏิบัติการใด ๆ เพื่อให้เป็นไปตามมติของคณะกรรมการ


ก.ล.ต. และปฏิบัติงานอื่นตามบทบัญญัติแห่งพระราชบัญญัติหลักทรัพย์และตลาดหลักทรัพย์ พ.ศ. 2535 พระราชกําหนดนิติบุคคลเฉพาะกิจเพื่อการแปลงสินทรัพย์เป็นหลักทรัพย์ พ.ศ. 2540 พระราชบัญญัติสัญญาซื้อขายล่วงหน้า พ.ศ. 2546 พระราชบัญญัติทรัสต์เพื่อธุรกรรมในตลาดทุน พ.ศ. 2550พระราชกําหนดการประกอบธุรกิจสินทรัพย์ดิจิทัล พ.ศ. 2561 หรือตามกฎหมายอื่น อันได้แก่ การกํากับดูแลให้มีการปฏิบัติตามและดําเนินการบังคับใช้กฎหมายกับบุคคลที่กระทําความผิดตามพระราชบัญญัติหลักทรัพย์และตลาดหลักทรัพย์ พ.ศ. 2535 การออกประกาศหรือคําสั่ง เป็นต้น


อํานาจและหน้าที่ของสํานักงานดังกล่าวรวมถึงกรณีดังต่อไปนี้ ซึ่งเป็นไปเพื่อประโยชน์ในการดําเนินกิจการของสํานักงาน


(1) ถือกรรมสิทธิ์หรือมีสิทธิครอบครองหรือมีทรัพยสิทธิต่าง ๆ สร้าง ซื้อ จัดหาขาย จําหน่าย เช่า ให้เช่า เช่าซื้อ ให้เช่าซื้อ ยืม ให้ยืม รับจํานํา รับจํานอง แลกเปลี่ยนโอน รับโอน หรือดําเนินการใด ๆ เกี่ยวกับทรัพย์สินทั้งในและนอกราชอาณาจักร ตลอดจนรับทรัพย์สินที่มีผู้มอบให้


(2) กู้ยืมเงินหรือให้กู้ยืมเงินและลงทุนหาผลประโยชน์


(3) กําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ


(4) รับค่าธรรมเนียมต่าง ๆ ตามที่กําหนดในกฎกระทรวงหรือตามที่คณะกรรมการ


ก.ล.ต. และสํานักงานกําหนด


โดยที่สํานักงานได้รับการแต่งตั้งจากรัฐมนตรีว่าการกระทรวงการคลังตามประกาศกระทรวงการคลัง เรื่อง แต่งตั้งนายทะเบียนตามพระราชบัญญัติกองทุนสํารองเลี้ยงชีพ พ.ศ. 2530ลงวันที่ 29 มีนาคม พ.ศ. 2543 ให้เป็นนายทะเบียนตามพระราชบัญญัติกองทุนสํารองเลี้ยงชีพ พ.ศ. 2530 โดยให้มีผลตั้งแต่วันที่ 30 มีนาคม พ.ศ. 2543 เป็นต้นมา สํานักงานจึงมีอํานาจหน้าที่ในการกํากับและควบคุมโดยทั่วไปเพื่อให้เป็นไปตามพระราชบัญญัติดังกล่าวด้วย


ข้อ 6 ตั้งแต่วันที่ 1 กรกฎาคม พ.ศ. 2562 เป็นต้นไป โครงสร้างการดําเนินงานของสํานักงานโดยอนุมัติของคณะกรรมการ ก.ล.ต. แบ่งออกเป็นส่วนงานต่าง ๆ ดังนี้


1. ฝ่ายกฎหมายและพัฒนา
2. ฝ่ายการเงินและบริหารทั่วไป
3. ฝ่ายกํากับการขายผลิตภัณฑ์การลงทุน
4. ฝ่ายกํากับการสอบบัญชี
5. ฝ่ายกํากับตลาด
6. ฝ่ายกํากับธุรกิจจัดการลงทุน
7. ฝ่ายกํากับธุรกิจตัวกลาง
8. ฝ่ายกํากับธุรกิจออกแบบการลงทุนและกองทุนสํารองเลี้ยงชีพ
9. ฝ่ายกํากับรายงานทางการเงิน
10. ฝ่ายคดี
11. ฝ่ายงานเลขาธิการ
12. ฝ่ายจดทะเบียนหลักทรัพย์ 1
13. ฝ่ายจดทะเบียนหลักทรัพย์ 2
14. ฝ่ายจดทะเบียนหลักทรัพย์ 3
15. ฝ่ายจัดการและวิเคราะห์ข้อมูลตลาดทุน
16. ฝ่ายตรวจสอบตลาดทุน 1
17. ฝ่ายตรวจสอบตลาดทุน 2
18. ฝ่ายตรวจสอบภายใน
19. ฝ่ายตราสารหนี้
20. ฝ่ายทรัพยากรบุคคล
21. ฝ่ายที่ปรึกษากฎหมายและคดีปกครอง
22. ฝ่ายเทคโนโลยีสารสนเทศและการสื่อสาร
23. ฝ่ายนโยบายธุรกิจจัดการลงทุน
24. ฝ่ายนโยบายธุรกิจตัวกลาง
25. ฝ่ายบริหารความเสี่ยงและธรรมาภิบาลองค์กร
26. ฝ่ายพัฒนากฎเกณฑ์ 1
27. ฝ่ายพัฒนากฎเกณฑ์ 2
28. ฝ่ายยุทธศาสตร์และการต่างประเทศ
29. ฝ่ายวิจัย
30. ฝ่ายส่งเสริมความรู้ตลาดทุนและศูนย์ประสานงานต่างจังหวัด
31. ฝ่ายส่งเสริมเทคโนโลยีทางการเงิน
32. ฝ่ายส่งเสริมธรรมาภิบาลและความยั่งยืน
33. ฝ่ายสื่อสารและบริการผู้ลงทุน


ข้อ 7 ฝ่ายกฎหมายและพัฒนา มีหน้าที่และวิธีการดําเนินงานโดยสรุปดังนี้


(1) ให้คําปรึกษาและความเห็นทางกฎหมายเพื่อวางกรอบในการพัฒนาผลิตภัณฑ์และบริการในตลาดทุน


(2) ศึกษา พัฒนา ยกร่าง และแก้ไขกฎหมายที่อยู่ภายใต้การกํากับดูแลของสํานักงาน


(3) ประสานงานและติดตามความคืบหน้าร่างกฎหมายของสํานักงาน รวมทั้งเป็นผู้ประสานงานในการชี้แจง ศึกษารวบรวมข้อมูล และปรับปรุงร่างกฎหมายดังกล่าวในชั้นการพิจารณาของหน่วยงานที่เกี่ยวข้องกับกระบวนการตรากฎหมาย


(4) ให้ความเห็นหรือให้การสนับสนุนฝ่ายงานหลักในการพิจารณาร่างกฎหมายที่หน่วยงานภายนอกขอความเห็น


(5) ตรวจพิจารณาร่างบันทึกความเข้าใจและบันทึกข้อตกลงที่สํานักงานทํากับหน่วยงานต่างประเทศหรือองค์กรระหว่างประเทศ


(6) ปฏิบัติงานในฐานะเลขานุการของคณะอนุกรรมการฝ่ายกฎหมาย (ด้านที่ปรึกษา)


(7) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมาย


ข้อ 8 ฝ่ายการเงินและบริหารทั่วไป มีหน้าที่และวิธีการดําเนินงานโดยสรุปดังนี้


1. บริหารจัดการระบบบัญชี จัดทํารายงานด้านการเงินและภาษีอากร บริหารจัดการเงินสด สภาพคล่อง และเงินลงทุน รวมทั้งสนับสนุนข้อมูลทางการเงินเพื่อการตัดสินใจทางนโยบาย


(2) บริหารจัดการการจัดซื้อจัดจ้างพัสดุและงานบริการให้เป็นไปตามหลักเกณฑ์ของสํานักงาน กฎหมายที่เกี่ยวข้อง และหลักธรรมาภิบาลที่ดี รวมทั้งให้คําแนะนําแก่ฝ่ายงานต่าง ๆ เกี่ยวกับการจัดซื้อจัดจ้าง


(3) วางแผนและบริหารจัดการระบบวิศวกรรมอาคาร การจัดสรรพื้นที่สํานักงาน การให้บริการด้านการจัดประชุม การจัดเลี้ยง การดูแลความสะอาดในอาคาร และบริการด้านรถยนต์สําหรับผู้บริหารและส่วนกลาง


(4) จัดระบบรักษาความปลอดภัยแก่ผู้ใช้อาคารและผู้มาติดต่อ รวมทั้งบริหารจัดการผู้ประกอบการที่ใช้พื้นที่อาคารสํานักงาน


(5) จัดการเอกสารที่รับจากภายนอกและจัดเก็บในระบบอิเล็กทรอนิกส์ตลอดจนบริหารจัดการคลังเอกสาร


(6) จัดระบบควบคุมภายในที่ดีและบริหารจัดการให้มีการใช้ทรัพยากรในอาคารอย่างมีประสิทธิภาพ รวมทั้งจัดระบบการบริหารความเสี่ยง และระบบสารสนเทศที่เพียงพอและเหมาะสมกับการบริหารจัดการงานในฝ่าย


(7) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมาย


ข้อ 9 ฝ่ายกํากับการขายผลิตภัณฑ์การลงทุน มีหน้าที่และวิธีการดําเนินงานโดยสรุปดังนี้


(1) กํากับดูแลผู้ประกอบธุรกิจหลักทรัพย์ประเภทนายหน้า ค้า และจัดจําหน่ายหน่วยลงทุน ที่เป็นธนาคาร บริษัทประกันชีวิต และบริษัทนายหน้าซื้อขายหน่วยลงทุน โดยการให้ใบอนุญาต พิจารณาการเริ่มประกอบธุรกิจ อนุญาต ผ่อนผัน ให้ความเห็นชอบผู้ถือหุ้นรายใหญ่และบุคลากรที่ปฏิบัติงาน ได้แก่ กรรมการ และผู้บริหาร รวมทั้งติดตาม ตรวจสอบ และพิจารณาเรื่องร้องเรียนที่เกี่ยวกับผู้ประกอบธุรกิจและบุคลากรในธุรกิจดังกล่าว รวมถึงผู้แนะนําการลงทุนและผู้วางแผนการลงทุน


(2) กํากับดูแลผู้ประกอบธุรกิจหลักทรัพย์ประเภทนายหน้าและจัดจําหน่ายตราสารหนี้ ที่เป็นธนาคารและบริษัทประกันชีวิต โดยการให้ใบอนุญาต พิจารณาการเริ่มประกอบธุรกิจ อนุญาต ผ่อนผัน ให้ความเห็นชอบผู้ถือหุ้นรายใหญ่และบุคลากรที่ปฏิบัติงาน ได้แก่ กรรมการ และผู้บริหาร รวมทั้งติดตาม ตรวจสอบ และพิจารณาเรื่องร้องเรียนที่เกี่ยวกับผู้ประกอบธุรกิจและบุคลากรในธุรกิจดังกล่าว รวมถึงผู้แนะนําการลงทุนและผู้วางแผนการลงทุน


(3) กํากับดูแลผู้ประกอบธุรกิจหลักทรัพย์ประเภทค้าตราสารหนี้ ที่เป็นธนาคารและบริษัทประกันชีวิต โดยการให้ใบอนุญาต พิจารณาการเริ่มประกอบธุรกิจ อนุญาต ผ่อนผันให้ความเห็นชอบผู้ถือหุ้นรายใหญ่และบุคลากรที่ปฏิบัติงาน ได้แก่ กรรมการ และผู้บริหาร 


(4) ให้ความเห็นชอบและพัฒนาผู้ขายผลิตภัณฑ์การลงทุน ได้แก่ ผู้แนะนําการลงทุน และผู้วางแผนการลงทุน


(5) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมาย


ข้อ 10 ฝ่ายกํากับการสอบบัญชี มีหน้าที่และวิธีการดําเนินงานโดยสรุปดังนี้


1. พัฒนาด้านการสอบบัญชีที่เกี่ยวข้องกับตลาดทุน รวมถึงเสนอแนะการกําหนดหลักเกณฑ์การให้ความเห็นชอบเป็นผู้สอบบัญชีในตลาดทุน และมาตรฐานการปฏิบัติงาน
2. ให้ความเห็นชอบและกํากับดูแลผู้สอบบัญชีและสํานักงานสอบบัญชีที่เกี่ยวข้องกับตลาดทุน รวมถึงให้ความเห็นในกรณีการพิจารณาความผิดผู้สอบบัญชีและการสั่งลงโทษ (สั่งพัก)
3. ตรวจสอบการทํางานและสอบทานคุณภาพงานของผู้สอบบัญชีและสํานักงานสอบบัญชี
4. ประสานงานและ/หรือสนับสนุนการปฏิบัติงานของหน่วยงานอื่นที่เกี่ยวข้องกับด้านการสอบบัญชี
5. ปฏิบัติงานด้านต่างประเทศเพื่อส่งเสริมการสอบบัญชีของตลาดทุนไทยน่าเชื่อถือและเป็นที่ยอมรับในระดับสากล
6. ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมาย


ข้อ 11 ฝ่ายกํากับตลาด มีหน้าที่และวิธีการดําเนินงานโดยสรุปดังนี้


(1) กํากับดูแลและพัฒนาตลาดหลักทรัพย์ ศูนย์ซื้อขายหลักทรัพย์ ศูนย์ซื้อขายสัญญาซื้อขายล่วงหน้า สํานักหักบัญชี ศูนย์รับฝากหลักทรัพย์ นายทะเบียนหลักทรัพย์ที่อยู่ในกลุ่มตลาดหลักทรัพย์ รวมถึงการให้ความเห็นชอบกฎเกณฑ์ การพิจารณาเรื่องร้องเรียน และการตรวจสอบองค์กรดังกล่าว ในด้านการกํากับดูแลกิจการที่ดี โครงสร้างของระบบซื้อขายระบบชําระราคาและส่งมอบหลักทรัพย์และสัญญาซื้อขายล่วงหน้า เพื่อให้มีความมั่นคง ปลอดภัย น่าเชื่อถือ เป็นไปตามมาตรฐาน และแข่งขันได้ในระดับสากล


(2) ติดตามการดําเนินงานของฝ่ายงานที่เกี่ยวข้องในส่วนที่เกี่ยวกับการกํากับดูแลและพัฒนาตลาดหลักทรัพย์ ศูนย์ซื้อขายหลักทรัพย์ ศูนย์ซื้อขายสัญญาซื้อขายล่วงหน้าในด้านอื่น ๆ ให้มีการดําเนินงานตามเป้าหมายและความคาดหวังของสํานักงาน และทําให้การกํากับดูแลกลุ่มตลาดหลักทรัพย์ของสํานักงานมีความสอดคล้องกันในภาพรวม


(3) ติดตามสภาพการซื้อขายในตลาดรองของหลักทรัพย์ต่าง ๆ และศูนย์ซื้อขายสัญญาซื้อขายล่วงหน้าในภาพรวม


(4) ติดตามและวิเคราะห์ภาวะตลาดสินทรัพย์ดิจิทัลที่อยู่ภายใต้การกํากับดูแลของสํานักงาน เพื่อเตรียมรับสถานการณ์ เสนอแนะนโยบายแก้ไขปัญหา รวมถึงวางแนวทางเพื่อจํากัดความเสียหายหรือป้องกันมิให้เกิดผลกระทบต่อความเชื่อมั่นของอุตสาหกรรมตลาดสินทรัพย์ดิจิทัลโดยรวม


(5) กํากับดูแลผู้ประกอบธุรกิจสินทรัพย์ดิจิทัล ที่เป็นศูนย์ซื้อขายสินทรัพย์ดิจิทัล นายหน้าซื้อขายสินทรัพย์ดิจิทัล และผู้ค้าสินทรัพย์ดิจิทัล โดยการให้ใบอนุญาต ให้ความเห็นชอบ อนุญาต ผ่อนผันให้ความเห็นชอบผู้ถือหุ้นรายใหญ่และบุคลากรที่ปฏิบัติงาน ได้แก่ กรรมการและผู้บริหาร รวมทั้งติดตาม ตรวจสอบ และพิจารณาเรื่องร้องเรียน การกระทําความผิดที่เกี่ยวกับผู้ประกอบธุรกิจ และบุคลากร


(6) ให้คําปรึกษาและข้อคําแนะนําแก่ผู้ที่สนใจประกอบธุรกิจสินทรัพย์ดิจิทัลที่เป็นศูนย์ซื้อขายสินทรัพย์ดิจิทัล นายหน้าซื้อขายสินทรัพย์ดิจิทัล และผู้ค้าสินทรัพย์ดิจิทัล


(7) ติดตามและพิจารณาดําเนินการเบื้องต้นเกี่ยวกับผู้ประกอบธุรกิจสินทรัพย์ดิจิทัลที่ไม่ได้รับอนุญาตและประสานงานกับฝ่ายตรวจสอบตลาดทุน 1 เพื่อดําเนินการทางกฎหมายต่อไป


(8) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมาย


ข้อ 12 ฝ่ายกํากับธุรกิจจัดการลงทุน มีหน้าที่และวิธีการดําเนินงานโดยสรุปดังนี้


(1) ให้ใบอนุญาต ให้ความเห็นชอบ พิจารณาการเริ่มประกอบธุรกิจ ดังนี้


(ก) ผู้ประกอบธุรกิจหลักทรัพย์ประเภทการจัดการลงทุน ซึ่งรวมถึงการจัดการกองทุนรวม กองทุนส่วนบุคคล กองทุนสํารองเลี้ยงชีพ และธุรกิจอื่นที่เกี่ยวเนื่องกับธุรกิจจัดการลงทุน (เช่น ผู้ดูแลผลประโยชน์กองทุนรวม ผู้รับฝากทรัพย์สินกองทุนส่วนบุคคลนายทะเบียนหน่วยลงทุนและสมาชิกกองทุนสํารองเลี้ยงชีพ (ไม่รวมศูนย์รับฝากหลักทรัพย์)ตัวแทนการตลาดกองทุนส่วนบุคคล บริษัทจัดอันดับกองทุนรวม เป็นต้น)


(ข) ผู้ประกอบธุรกิจทรัสต์สําหรับการบริหารและจัดการลงทุน เฉพาะทรัสตีของกองทรัสต์เพื่อการลงทุนในอสังหาริมทรัพย์และกองทรัสต์เพื่อการลงทุนในโครงสร้างพื้นฐาน (ไม่รวมผู้จัดการของกองทรัสต์เพื่อการลงทุนในโครงสร้างพื้นฐานและกองทรัสต์เพื่อการลงทุนในอสังหาริมทรัพย์) ที่เป็นบริษัทหลักทรัพย์จัดการลงทุน และผู้ประกอบธุรกิจหลักทรัพย์ประเภทนายหน้า ค้า หรือจัดจําหน่าย หลักทรัพย์


(ค) ผู้ประกอบธุรกิจหลักทรัพย์ประเภทนายหน้า ค้า และจัดจําหน่ายตราสารหนี้ และหน่วยลงทุน ที่เป็นบริษัทหลักทรัพย์จัดการลงทุน


(2) ติดตาม ตรวจสอบ และพิจารณาเรื่องร้องเรียน การกระทําความผิดที่เกี่ยวกับผู้ประกอบธุรกิจ และบุคลากรของผู้ประกอบธุรกิจ ตามข้อ (1)


(3) อนุญาต ผ่อนผัน ให้ความเห็นชอบผู้ถือหุ้นรายใหญ่ และบุคลากร ได้แก่ กรรมการ ผู้บริหาร เฉพาะสังกัดบริษัทหลักทรัพย์จัดการลงทุน และผู้จัดการกองทุน


(4) ติดตามและพิจารณาดําเนินการเบื้องต้นกับผู้ประกอบธุรกิจตาม ข้อ (1)โดยไม่ได้รับอนุญาต


(5) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมาย


ข้อ 13 ฝ่ายกํากับธุรกิจตัวกลาง มีหน้าที่และวิธีการดําเนินงานโดยสรุปดังนี้


1. กํากับดูแลผู้ประกอบธุรกิจหลักทรัพย์ที่เกี่ยวกับตราสารทุนและสัญญาซื้อขายล่วงหน้าทุกประเภท (ไม่รวมธุรกิจจัดการลงทุน ธุรกิจนายหน้า ค้า และจัดจําหน่ายหน่วยลงทุนและธุรกิจสินค้าเกษตรล่วงหน้า) โดยการให้ใบอนุญาต ให้ความเห็นชอบ อนุญาต ผ่อนผันให้ความเห็นชอบผู้ถือหุ้นรายใหญ่และบุคลากร ได้แก่ กรรมการ ผู้บริหาร นักวิเคราะห์ รวมทั้งติดตาม ตรวจสอบ และพิจารณาเรื่องร้องเรียน การกระทําความผิดที่เกี่ยวกับผู้ประกอบธุรกิจและบุคลากร
2. ติดตามและพิจารณาดําเนินการเบื้องต้นเกี่ยวกับการประกอบธุรกิจ (1)โดยไม่ได้รับอนุญาต


(3) กํากับดูแลตลาดหลักทรัพย์ในส่วนที่เกี่ยวกับการกํากับดูแลและลงโทษบริษัทสมาชิก


(4) การเป็นศูนย์กลางการประสานงานกับสํานักงานป้องกันและปราบปรามการฟอกเงิน


(5) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมาย


ข้อ 14 ฝ่ายกํากับธุรกิจออกแบบการลงทุนและกองทุนสํารองเลี้ยงชีพ มีหน้าที่และวิธีการดําเนินงานโดยสรุปดังนี้


1. ศึกษาและเสนอแนะนโยบายเพื่อส่งเสริมการให้บริการออกแบบการลงทุน
2. พิจารณาให้ความเห็นชอบผู้ประกอบธุรกิจการให้บริการออกแบบการลงทุน
3. กํากับดูแลผู้ประกอบธุรกิจการให้บริการออกแบบการลงทุนให้เป็นไปตามหลักเกณฑ์ที่เกี่ยวข้อง รวมทั้งการตอบข้อหารือและดําเนินการเกี่ยวกับข้อร้องเรียน
4. วางแผนการสร้างความตระหนักรู้ และกระตุ้นให้ผู้ลงทุนใช้บริการออกแบบการลงทุนผ่านกิจกรรมและช่องทางต่าง ๆ
5. สร้างและสานสัมพันธ์กับพันธมิตรโครงการ 5 ขั้นมั่นใจลงทุน เพื่อร่วมกันสนับสนุนการดําเนินการตามข้อ (4)
6. ศึกษาพัฒนาการ การออกกฎหมาย กฎเกณฑ์กองทุนการออมในประเทศและต่างประเทศ เพื่อเสนอแนะนโยบายในการส่งเสริมการออมและการลงทุนของสมาชิกกองทุนสํารองเลี้ยงชีพ รวมถึงการแก้ไขเพิ่มเติมพระราชบัญญัติกองทุนสํารองเลี้ยงชีพ พ.ศ. 2530และการออกประกาศนายทะเบียน
7. ดําเนินการในฐานะนายทะเบียนภายใต้พระราชบัญญัติกองทุนสํารองเลี้ยงชีพ พ.ศ. 2530 รวมทั้งการตอบข้อหารือและข้อร้องเรียนที่เกี่ยวข้อง
8. ดูแลการขอใช้วงเงินลงทุนของกองทุนสํารองเลี้ยงชีพในผลิตภัณฑ์สกุลเงินตราต่างประเทศให้เป็นไปตามหลักเกณฑ์ที่กําหนด
9. ติดตาม รวบรวมข้อมูลที่ผู้ประกอบธุรกิจนําส่งสํานักงานที่เกี่ยวกับการให้บริการออกแบบการลงทุนและกองทุนสํารองเลี้ยงชีพ เพื่อนํามาวิเคราะห์และจัดทํารายงาน
10. ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมาย


ข้อ 15 ฝ่ายกํากับรายงานทางการเงิน มีหน้าที่และวิธีการดําเนินงานโดยสรุปดังนี้


1. พัฒนาด้านการบัญชีที่เกี่ยวข้องกับตลาดทุน รวมถึงเสนอแนะแนวทางการวางกลไกและรากฐานของระบบการจัดทําและการรายงานทางการเงินธุรกิจในตลาดทุนและแนวทางการกําหนดมาตรฐานการรายงานทางการเงินของบริษัทที่ออกหลักทรัพย์


(2) ตรวจทานรายงานทางการเงิน การจัดทําและเปิดเผยข้อมูลในงบการเงินของบริษัทที่ออกและเสนอขายหลักทรัพย์ และบริษัทจดทะเบียนในตลาดหลักทรัพย์


(3) ให้คําปรึกษาและความเห็นต่าง ๆ เกี่ยวกับมาตรฐานการบัญชี แก่ส่วนงานในสํานักงาน ผู้ประกอบธุรกิจ หรือองค์กรที่เกี่ยวข้อง


(4) ประสานงานและ/หรือสนับสนุนการปฏิบัติงานของหน่วยงานอื่นที่เกี่ยวข้องกับด้านการบัญชี


(5) ปฏิบัติงานด้านต่างประเทศเพื่อส่งเสริมให้รายงานทางการเงินของตลาดทุนไทยน่าเชื่อถือและเป็นที่ยอมรับในระดับสากล


(6) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมาย


ข้อ 16 ฝ่ายคดี มีหน้าที่และวิธีการดําเนินงานโดยสรุปดังนี้


(1) พิจารณาการดําเนินการลงโทษทางปกครองกับนิติบุคคลและผู้ประกอบวิชาชีพที่อยู่ภายใต้การกํากับดูแลต่าง ๆ รวมทั้งผู้บริหารและบุคลากรที่เกี่ยวข้องตามที่ได้รับเรื่องมาจากฝ่ายงานต้นเรื่อง


(2) เสนอข้อเท็จจริง ข้อกฎหมาย และความเห็นเกี่ยวกับการบังคับใช้กฎหมาย รวมถึงการปฏิบัติงานในฐานะเลขานุการของ


(ก) คณะกรรมการพิจารณามาตรการลงโทษทางแพ่ง ตามพระราชบัญญัติหลักทรัพย์และตลาดหลักทรัพย์ พ.ศ. 2535 และพระราชกําหนดการประกอบธุรกิจสินทรัพย์ดิจิทัล พ.ศ. 2561


(ข) คณะกรรมการเปรียบเทียบ ตามพระราชบัญญัติหลักทรัพย์และตลาดหลักทรัพย์ พ.ศ. 2535 พระราชบัญญัติกองทุนสํารองเลี้ยงชีพ พ.ศ. 2530 พระราชกําหนดนิติบุคคลเฉพาะกิจเพื่อการแปลงสินทรัพย์เป็นหลักทรัพย์ พ.ศ. 2540 พระราชบัญญัติสัญญาซื้อขายล่วงหน้า พ.ศ. 2546พระราชบัญญัติทรัสต์เพื่อธุรกรรมในตลาดทุน พ.ศ. 2550 และพระราชกําหนดการประกอบธุรกิจสินทรัพย์ดิจิทัล พ.ศ. 2561


(ค) คณะกรรมการพิจารณาโทษทางปกครอง ตามพระราชบัญญัติสัญญาซื้อขายล่วงหน้า พ.ศ. 2546 และพระราชบัญญัติทรัสต์เพื่อธุรกรรมในตลาดทุน พ.ศ. 2550


(ง) คณะที่ปรึกษาสําหรับมาตรการลงโทษทางแพ่ง


(จ) คณะกรรมการวินัยบุคลากรในธุรกิจตลาดทุน


(ฉ) คณะอนุกรรมการฝ่ายกฎหมาย (ด้านคดี)


(3) ดําเนินการเพื่อการบังคับใช้มาตรการลงโทษทางแพ่งตามที่ได้รับความเห็นชอบจากคณะกรรมการพิจารณามาตรการลงโทษทางแพ่ง ทั้งกรณีที่ผู้กระทําผิดตกลงยินยอมรับมาตรการลงโทษ และกรณีที่ผู้กระทําผิดไม่ยินยอมและต้องดําเนินการฟ้องคดีต่อศาล


(4) ประสานงานและติดตามคดีที่อยู่ในกระบวนการดําเนินคดีอาญา


(5) เป็นผู้แทนในการแก้คดีหรือให้คําปรึกษาด้านกฎหมายและคดีในกรณีที่มีผู้ยื่นฟ้องสํานักงานหรือบุคคลที่ปฏิบัติงานหรือเคยปฏิบัติงานให้กับสํานักงาน เป็นคดีแพ่งหรือคดีอาญาอันเนื่องมาจากการปฏิบัติหน้าที่ รวมถึงการให้ความช่วยเหลือบุคคลดังกล่าวในการต่อสู้คดี ฟ้องแย้ง หรือฟ้องกลับ


(6) ดําเนินคดีกับบุคคลที่ไม่ชําระเงินค่าธรรมเนียมตามกฎหมาย


(7) บังคับคดีกับบุคคลที่ไม่ชําระค่าปรับทางปกครอง หรือบังคับคดีตามมาตรการลงโทษทางแพ่ง


(8) พิจารณาข้อมูลที่จะนําส่งตามหมายศาล หนังสือเรียกของพนักงานผู้มีอํานาจ หรือหนังสือร้องขอใช้สิทธิตามพระราชบัญญัติข้อมูลข่าวสารของราชการ พ.ศ. 2540 หรือพิจารณาบุคคลที่จะเป็นผู้แทนสํานักงานในการเบิกความเป็นพยานในคดีตามหมายเรียกของศาลรวมทั้งการเตรียมข้อมูลการเป็นพยานให้กับบุคคลดังกล่าว


(9) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมาย


ข้อ 17 ฝ่ายงานเลขาธิการ มีหน้าที่และวิธีการดําเนินงานโดยสรุปดังนี้


(1) งานเลขานุการคณะกรรมการ ก.ล.ต. และคณะกรรมการกํากับตลาดทุน


(2) สนับสนุนเลขาธิการในงานคณะกรรมการ คณะอนุกรรมการ และคณะทํางานที่เลขาธิการดํารงตําแหน่งทั้งภายในและภายนอกสํานักงาน


(3) ประสานงานกับหน่วยงานภายนอกเพื่อให้เกิดการทํางานแบบบูรณาการ เช่น กระทรวงการคลัง กระทรวงพาณิชย์ ธนาคารแห่งประเทศไทย สํานักงานคณะกรรมการกํากับและส่งเสริมการประกอบธุรกิจประกันภัย เป็นต้น


(4) งานวิชาการ เช่น การศึกษาและจัดทําข้อเสนอในเรื่องที่เป็นประเด็นสําคัญและเร่งด่วนตามที่ได้รับมอบหมาย


(5) พิจารณาให้ความเห็นต่อการสั่งการของเลขาธิการ


(6) ปฏิบัติงานด้านเลขานุการและธุรการของสํานักงานและผู้บริหารระดับสูง


(7) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมาย


ข้อ 18 ฝ่ายจดทะเบียนหลักทรัพย์ 1 มีหน้าที่และวิธีการดําเนินงานโดยสรุปดังนี้


(1) ส่งเสริมและพัฒนาภาคธุรกิจในการปรับตัวเพื่อให้แข่งขันได้ เช่นการควบรวมกิจการ การปรับโครงสร้างการซื้อกิจการโดยการใช้หนี้หรือเงินกู้ เป็นต้น โดยครอบคลุมทั้งบริษัทจดทะเบียนและบริษัทที่ยังไม่ได้จดทะเบียนด้วย


(2) พิจารณาคําขออนุญาตและตรวจสอบคุณสมบัติของผู้ขออนุญาตเกี่ยวกับตราสารทุนและตราสารที่คล้ายทุน ใบสําคัญแสดงสิทธิที่จะซื้อหุ้น ตราสารแสดงสิทธิการฝากหลักทรัพย์ และตราสารกึ่งทุน เพื่อให้เป็นไปตามกฎเกณฑ์ที่เกี่ยวข้อง และตรวจสอบความถูกต้องครบถ้วนเพียงพอของข้อมูลเพื่อให้ผู้ลงทุนใช้ประกอบการตัดสินใจลงทุน


(3) กํากับดูแลการเข้าถือหลักทรัพย์เพื่อครอบงํากิจการ ซึ่งรวมถึงการวางหลักเกณฑ์กํากับดูแล การพิจารณาคําขอ ผ่อนผัน และการเปิดเผยข้อมูล


(4) ติดตามการทํารายการที่เกี่ยวโยงกัน การได้มาและจําหน่ายไปซึ่งสินทรัพย์ของบริษัทที่ออกหลักทรัพย์


(5) สอบทานการเปิดเผยข้อมูลของบริษัทที่ออกหลักทรัพย์ภายหลังการเสนอขายหลักทรัพย์ที่ได้รับอนุญาตจากสํานักงานแล้ว


(6) พิจารณาเรื่องร้องเรียน และกรณีที่สงสัยว่าอาจมีการกระทําความผิดที่เกี่ยวข้องกับ (2) – (6) ซึ่งไม่รวมถึงกรณีที่เข้าข่ายเป็นการกระทําอันไม่เป็นธรรมในการซื้อขายหลักทรัพย์ รวมทั้งรวบรวมข้อมูลเกี่ยวกับการทําหน้าที่ของที่ปรึกษาทางการเงิน และผู้ประเมินราคาทรัพย์สินที่เกี่ยวข้องกับการดําเนินการดังกล่าว ทั้งนี้ เฉพาะกรณีที่ไม่ต้องใช้ความเชี่ยวชาญในการตรวจสอบเชิงลึก


(7) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมาย


ข้อ 19 ฝ่ายจดทะเบียนหลักทรัพย์ 2 มีหน้าที่และวิธีการดําเนินงานโดยสรุปดังนี้


(1) ส่งเสริมและพัฒนาภาคธุรกิจในการปรับตัวเพื่อให้แข่งขันได้ เช่นการควบรวมกิจการ การปรับโครงสร้างการซื้อกิจการโดยการใช้หนี้หรือเงินกู้ เป็นต้น โดยครอบคลุมทั้งบริษัทจดทะเบียนและบริษัทที่ยังไม่ได้จดทะเบียนด้วย


(2) พิจารณาคําขออนุญาตและตรวจสอบคุณสมบัติของผู้ขออนุญาตเกี่ยวกับตราสารทุนและตราสารที่คล้ายทุน ใบสําคัญแสดงสิทธิที่จะซื้อหุ้น ตราสารแสดงสิทธิการฝากหลักทรัพย์ และตราสารกึ่งทุน เพื่อให้เป็นไปตามกฎเกณฑ์ที่เกี่ยวข้อง และตรวจสอบความถูกต้องครบถ้วนเพียงพอของข้อมูลเพื่อให้ผู้ลงทุนใช้ประกอบการตัดสินใจลงทุน


(3) กํากับดูแลการเข้าถือหลักทรัพย์เพื่อครอบงํากิจการ ซึ่งรวมถึงการวางหลักเกณฑ์กํากับดูแล การพิจารณาคําขอ ผ่อนผัน และการเปิดเผยข้อมูล


(4) ติดตามการทํารายการที่เกี่ยวโยงกัน การได้มาและจําหน่ายไปซึ่งสินทรัพย์ของบริษัทที่ออกหลักทรัพย์


(5) สอบทานการเปิดเผยข้อมูลของบริษัทที่ออกหลักทรัพย์ภายหลังการเสนอขายหลักทรัพย์ที่ได้รับอนุญาตจากสํานักงานแล้ว


(6) พิจารณาเรื่องร้องเรียน และกรณีที่สงสัยว่าอาจมีการกระทําความผิดที่เกี่ยวข้องกับ (2) – (6) ซึ่งไม่รวมถึงกรณีที่เข้าข่ายเป็นการกระทําอันไม่เป็นธรรมในการซื้อขายหลักทรัพย์ รวมทั้งรวบรวมข้อมูลเกี่ยวกับการทําหน้าที่ของที่ปรึกษาทางการเงิน และผู้ประเมินราคาทรัพย์สินที่เกี่ยวข้องกับการดําเนินการดังกล่าว ทั้งนี้ เฉพาะกรณีที่ไม่ต้องใช้ความเชี่ยวชาญในการตรวจสอบเชิงลึก


(7) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมาย


ข้อ 20 ฝ่ายจดทะเบียนหลักทรัพย์ 3 มีหน้าที่และวิธีการดําเนินงานโดยสรุปดังนี้


(1) ศึกษา เสนอนโยบาย ในการส่งเสริมให้ตลาดทุนเป็นทางเลือกในการระดมทุน รวมทั้งออกหลักเกณฑ์ที่เกี่ยวข้อง


(2) งานนโยบายเกี่ยวกับการออกและเสนอขายตราสารทุน ตราสารที่คล้ายทุน ใบสําคัญแสดงสิทธิที่จะซื้อหุ้น ตราสารแสดงสิทธิการฝากหลักทรัพย์ ตราสารกึ่งทุน


(3) วางนโยบาย พิจารณาคําขออนุญาตและตรวจสอบคุณสมบัติของผู้ขออนุญาตเกี่ยวกับกองทุนรวมโครงสร้างพื้นฐาน ทรัสต์เพื่อการลงทุนในอสังหาริมทรัพย์ และทรัสต์เพื่อการลงทุนในโครงสร้างพื้นฐาน รวมทั้งกํากับดูแลการดําเนินการภายหลัง การจัดตั้งและเสนอขายกองทุนรวมโครงสร้างพื้นฐาน ทรัสต์เพื่อการลงทุนในอสังหาริมทรัพย์ ทรัสต์เพื่อการลงทุนในโครงสร้างพื้นฐาน กองทุนรวมอสังหาริมทรัพย์ (กอง 1) กองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน (กอง 2) กองทุนรวมเพื่อแก้ไขปัญหาในระบบสถาบันการเงิน(กอง 3) และกองทุนรวมอสังหาริมทรัพย์และสิทธิเรียกร้อง (กอง 4) เพื่อให้เป็นไปตามกฎเกณฑ์ที่เกี่ยวข้อง และตรวจสอบความถูกต้องครบถ้วนเพียงพอของข้อมูลเพื่อให้ผู้ลงทุนใช้ประกอบการตัดสินใจลงทุน


(4) วางนโยบายเกี่ยวกับการทําหน้าที่ของตัวกลางในกระบวนการออกและเสนอขายหลักทรัพย์ ได้แก่ ที่ปรึกษาทางการเงิน บริษัทประเมินราคาทรัพย์สิน ผู้จัดการกองทรัสต์เพื่อการลงทุนในอสังหาริมทรัพย์ และทรัสต์เพื่อการลงทุนในโครงสร้างพื้นฐาน และพิจารณาคําขอความเห็นชอบตัวกลางดังกล่าว รวมทั้งเข้าตรวจสอบการปฏิบัติหน้าที่ของผู้จัดการกองทรัสต์เพื่อการลงทุนในอสังหาริมทรัพย์ และทรัสต์เพื่อการลงทุนในโครงสร้างพื้นฐาน


(5) พิจารณาข้อร้องเรียน และกรณีที่สงสัยว่าอาจมีการกระทําความผิดที่เกี่ยวข้องกับ (3) ซึ่งไม่รวมถึงกรณีที่เข้าข่ายเป็นการกระทําอันไม่เป็นธรรมในการซื้อขายหลักทรัพย์รวมทั้งรวบรวมข้อมูลเกี่ยวกับการปฏิบัติหน้าที่บกพร่องของตัวกลางที่เกี่ยวข้องกับการดําเนินการดังกล่าว ทั้งนี้ เฉพาะกรณีที่ไม่ต้องใช้ความเชี่ยวชาญในการตรวจสอบเชิงลึก


(6) จัดการระบบฐานข้อมูลเกี่ยวกับการออกและเสนอขายหลักทรัพย์การดําเนินการภายหลังการเสนอหลักทรัพย์และการทําหน้าที่ของตัวกลางในกระบวนการออกและเสนอขายหลักทรัพย์


(7) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมาย


ข้อ 21 ฝ่ายจัดการและวิเคราะห์ข้อมูลตลาดทุน มีหน้าที่และวิธีการดําเนินงานโดยสรุปดังนี้


(1) เสนอแนะนโยบาย บทบาทหน้าที่ ความรับผิดชอบ และขอบเขตอํานาจในการตัดสินใจที่เกี่ยวข้องกับการบริหารจัดการข้อมูล รวมถึงแนวทางการรักษาความปลอดภัยข้อมูลสําคัญ


(2) วางแผน ดําเนินการ และบริหารจัดการข้อมูล ออกแบบและพัฒนาคลังข้อมูล รวมถึงพัฒนาเครื่องมือในการวิเคราะห์และเรียกดูข้อมูล เพื่อให้สํานักงานมีข้อมูลสารสนเทศในการตัดสินใจเชิงนโยบาย สนับสนุนงานของฝ่ายงานต่าง ๆ และการเผยแพร่ข้อมูลต่อสาธารณชน


(3) พัฒนาการวิเคราะห์ข้อมูลเชิงลึก และเครื่องมือที่จําเป็นในการวิเคราะห์เชิงลึก เพื่อให้สํานักงานมีข้อมูลสารสนเทศในการตัดสินใจเชิงนโยบายเป็นหลัก


(4) สนับสนุนและให้คําแนะนําส่วนงานในการจัดทํารายงาน รวมถึงการออกแบบและปรับปรุงระบบงานและกระบวนการทํางานที่เกี่ยวข้องกับข้อมูล เพื่อเพิ่มประสิทธิภาพในการบริหารจัดการข้อมูล


(5) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมาย


ข้อ 22 ฝ่ายตรวจสอบตลาดทุน 1 มีหน้าที่และวิธีการดําเนินงานโดยสรุปดังนี้


(1) ตรวจสอบและรวบรวมข้อเท็จจริง ตลอดจนพยานหลักฐานที่เกี่ยวกับการกระทําอันไม่เป็นธรรมเกี่ยวกับการซื้อขายหลักทรัพย์และการกระทําความผิดในมาตราที่สําคัญอื่น ๆ หรือการกระทําผิดอื่นซึ่งจําเป็นต้องใช้ความเชี่ยวชาญหรือใช้อํานาจพนักงานเจ้าหน้าที่ในการตรวจสอบเชิงลึก


(2) นําเสนอผลสรุปการตรวจสอบและความเห็น รวมถึงประเด็นข้อกฎหมายให้คณะกรรมการด้านตรวจสอบและคดีพิจารณาก่อนจะเสนอสํานักงาน


(3) ประสานงานและสนับสนุนด้านข้อมูลกับฝ่ายคดี พนักงานสอบสวนและพนักงานอัยการ สําหรับการดําเนินการทางอาญา และร่วมกับฝ่ายคดีในการฟ้องผู้กระทําผิดต่อศาลเพื่อกําหนดมาตรการลงโทษทางแพ่ง สําหรับการดําเนินมาตรการลงโทษทางแพ่ง


(4) กํากับและดูแลตลาดหลักทรัพย์ และตลาดสัญญาซื้อขายล่วงหน้าในส่วนที่เกี่ยวข้องกับการกํากับดูแลการซื้อขาย และการป้องกันการกระทําไม่เป็นธรรมในตลาดทุน


(5) ติดตามข่าวสารและพิจารณาเรื่องร้องเรียนที่เกี่ยวกับการกระทําอันไม่เป็นธรรมในการซื้อขายหลักทรัพย์


(6) จัดการระบบฐานข้อมูลลักษณะต้องห้ามของบุคคลที่เกี่ยวข้องจากการดําเนินคดี


(7) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมาย


ข้อ 23 ฝ่ายตรวจสอบตลาดทุน 2 มีหน้าที่และวิธีการดําเนินงานโดยสรุปดังนี้


(1) ตรวจสอบและรวบรวมข้อเท็จจริง ตลอดจนพยานหลักฐานเกี่ยวกับการกระทําอันฝ่าฝืนหรือกระทําผิดกฎหมายในลักษณะการบริหารงานที่เป็นการฉ้อโกง และการปฏิบัติหน้าที่โดยไม่ใช้ความระมัดระวังหรือไม่ซื่อสัตย์สุจริต ซึ่งจําเป็นต้องใช้ความเชี่ยวชาญหรือใช้อํานาจพนักงานเจ้าหน้าที่ในการตรวจสอบเชิงลึก


(2) นําเสนอผลสรุปการตรวจสอบและความเห็น รวมถึงประเด็นข้อกฎหมายให้คณะกรรมการด้านตรวจสอบและคดีพิจารณาก่อนจะเสนอสํานักงาน


(3) ประสานงานและสนับสนุนด้านข้อมูลกับฝ่ายคดี พนักงานสอบสวนและพนักงานอัยการ สําหรับการดําเนินการทางอาญา และร่วมกับฝ่ายคดีในการฟ้องผู้กระทําผิดต่อศาลเพื่อกําหนดมาตรการลงโทษทางแพ่ง สําหรับการดําเนินมาตรการลงโทษทางแพ่ง


(4) จัดการระบบฐานข้อมูลลักษณะต้องห้ามของบุคคลที่เกี่ยวข้องจากการดําเนินคดี


(5) ประสานงานกับตลาดหลักทรัพย์และหน่วยงานอื่น เช่น สํานักงานป้องกันและปราบปรามการฟอกเงิน และการประสานงานกับหน่วยงานต่างประเทศเพื่อให้ความช่วยเหลือและดําเนินการตามบันทึกความร่วมมือระหว่างหน่วยงานที่มีร่วมกัน


(6) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมาย


ข้อ 24 ฝ่ายตรวจสอบภายใน มีหน้าที่และวิธีการดําเนินงานโดยสรุปดังนี้


(1) ตรวจสอบ สอบทาน และประเมินด้วยวิธีการตามมาตรฐานการตรวจสอบภายใน เพื่อให้ความเชื่อมั่นเกี่ยวกับความเพียงพอและประสิทธิผลของกระบวนการกํากับดูแลกิจการที่ดี การบริหารความเสี่ยง และการควบคุมภายใน ซึ่งรวมถึงความเสี่ยงและการควบคุมภายในด้านเทคโนโลยีสารสนเทศ ตลอดจนการปฏิบัติตามนโยบาย ก.ล.ต. องค์กรปลอดคอร์รัปชัน


(2) ให้คําปรึกษาหรือข้อเสนอแนะแก่หน่วยงานต่าง ๆ เพื่อปรับปรุงกระบวนการกํากับดูแลกิจการที่ดี การบริหารความเสี่ยง และการควบคุมภายใน ซึ่งรวมถึงความเสี่ยงและการควบคุมภายในด้านเทคโนโลยีสารสนเทศ ตลอดจนการปฏิบัติตามนโยบาย ก.ล.ต.องค์กรปลอดคอร์รัปชัน


(3) รายงานผลการปฏิบัติงานต่อคณะกรรมการตรวจสอบ


(4) ปฏิบัติงานด้านเลขานุการของคณะกรรมการตรวจสอบ


(5) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมาย


ข้อ 25 ฝ่ายตราสารหนี้ มีหน้าที่และวิธีการดําเนินงานโดยสรุปดังนี้


(1) กําหนดนโยบายในการพัฒนาและกํากับดูแลตลาดตราสารหนี้ รวมถึงการส่งเสริมและสนับสนุนให้มีการออกตราสารหนี้ประเภทใหม่ ๆ และกํากับดูแลความเสี่ยงที่เกี่ยวข้อง


(2) กําหนดหลักเกณฑ์และพิจารณาคําขออนุญาตเกี่ยวกับการออกและเสนอขายตราสารหนี้ หุ้นกู้อนุพันธ์ และใบสําคัญแสดงสิทธิอนุพันธ์ และกํากับดูแลตัวกลางที่เกี่ยวข้องกับตราสารหนี้ ได้แก่ ที่ปรึกษาการเงิน ผู้แทนผู้ถือหุ้นกู้ นายทะเบียนหุ้นกู้ และ ผู้แทนผู้ถือหุ้นกู้ซึ่งรวมถึงการกําหนดหลักเกณฑ์ที่เกี่ยวข้อง การให้ความเห็นชอบผู้ประกอบธุรกิจดังกล่าวการกํากับดูแล และการพิจารณาเรื่องร้องเรียน


(3) กํากับดูแลการปฏิบัติหน้าที่ของสมาคมตลาดตราสารหนี้ไทย ผู้ค้าตราสารหนี้ นายหน้าระหว่างผู้ค้าตราสารหนี้ และสถาบันจัดอันดับความน่าเชื่อถือ ให้ได้มาตรฐานและแข่งขันได้ในระดับสากล ซึ่งรวมถึงการกําหนดหลักเกณฑ์ที่เกี่ยวข้อง การให้ความเห็นชอบกฎเกณฑ์ของสมาคมตลาดตราสารหนี้ไทย Thai BMA การกํากับดูแลสมาชิก การพิจารณาเรื่องร้องเรียน และการเข้าตรวจสอบการปฏิบัติหน้าที่ของหน่วยงานดังกล่าว


(4) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมาย


ข้อ 26 ฝ่ายทรัพยากรบุคคล มีหน้าที่และวิธีการดําเนินงานโดยสรุปดังนี้


(1) ศึกษาและติดตามเทคนิคการบริหารจัดการเกี่ยวกับการดําเนินงานด้านพนักงานใหม่ ๆ เพื่อนํามาปรับใช้ในงานสํานักงาน


(2) รับผิดชอบงานด้านบริหารบุคคลของสํานักงาน ซึ่งรวมถึงการจัดโครงสร้างองค์กร จัดทําแผนอัตรากําลัง การสรรหาพนักงาน การประเมินผล การจ่ายค่าตอบแทนและสวัสดิการ


(3) รับผิดชอบงานด้านการพัฒนาพนักงาน รวมถึงการพัฒนาภาวะผู้นําสําหรับผู้บริหาร การฝึกอบรม การพัฒนาสายงานอาชีพ การพัฒนาพนักงานที่มีศักยภาพและการจัดทําแผนสืบทอดตําแหน่ง รวมถึงการสร้างวัฒนธรรมการเรียนรู้


(4) สร้างความสัมพันธ์ที่ดีกับพนักงาน รวมถึงการสื่อสารและเสริมสร้างสภาพแวดล้อมการทํางานให้เป็นองค์กรน่าทํางาน


(5) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมาย


ข้อ 27 ฝ่ายที่ปรึกษากฎหมายและคดีปกครอง มีหน้าที่และวิธีการดําเนินงานโดยสรุปดังนี้


(1) ให้คําปรึกษาและความเห็นทางกฎหมายต่อส่วนงานต่าง ๆ ของสํานักงาน


(2) วางแนวทางในการต่อสู้คดีปกครองที่สํานักงาน คณะกรรมการพิจารณาโทษทางปกครอง คณะกรรมการกํากับตลาดทุน หรือคณะกรรมการ ก.ล.ต. เป็นผู้ถูกฟ้องคดี รวมรวมพยานหลักฐานเพื่อแก้ต่าง และจัดทําเอกสารเพื่ออธิบายความเชื่อมโยงของพยานหลักฐานรวมทั้งเหตุผลของการกระทําอันเป็นสาเหตุแห่งการถูกฟ้องคดี ตลอดจนเป็นผู้แทนในการติดต่อกับศาลจนคดีถึงที่สุด


(3) ดูแลรับผิดชอบการดําเนินกระบวนการพิจารณาอุทธรณ์คําสั่งของสํานักงานและคณะกรรมการพิจารณาโทษทางปกครองให้เป็นไปตามกฎหมาย จัดทําสรุปข้อเท็จจริง รวบรวมพยานหลักฐาน และจัดทําความเห็นเสนอคณะอนุกรรมการซึ่งทําหน้าที่พิจารณาอุทธรณ์ ตลอดจนปฏิบัติงานในฐานะเลขานุการของคณะอนุกรรมการ รวมถึงการสรุปข้อเท็จจริงและนําเสนอความเห็นของคณะอนุกรรมการเกี่ยวกับอุทธรณ์ต่อคณะกรรมการ ก.ล.ต. เพื่อพิจารณาวินิจฉัย รวมทั้งแจ้งผลการพิจารณาอุทธรณ์


(4) ยกร่างบันทึกความร่วมมือ บันทึกข้อตกลง (เฉพาะที่สํานักงานทํากับหน่วยงานหรือองค์กรในประเทศ) สัญญา ข้อบังคับ คําสั่ง และระเบียบที่ใช้กับงานภายในของสํานักงาน กรรมการ และพนักงานของสํานักงาน


(5) ดูแลรับผิดชอบการดําเนินกระบวนการอนุญาโตตุลาการของสํานักงานให้เป็นไปตามกฎหมาย ติดต่อประสานกับคู่กรณี และปฏิบัติงานในฐานะเลขานุการของอนุญาโตตุลาการ


(6) ติดตามพัฒนาการกฎหมายที่อาจมีผลกระทบต่อการดําเนินงานของสํานักงานและดูแลให้มีการปฏิบัติที่ถูกต้อง


(7) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมาย


ข้อ 28 ฝ่ายเทคโนโลยีสารสนเทศและการสื่อสาร มีหน้าที่และวิธีการดําเนินงานโดยสรุปดังนี้


(1) ติดตามและนําเสนอการเปลี่ยนแปลงและพัฒนาการทางด้านเทคโนโลยีสารสนเทศและการสื่อสาร ทั้งในประเทศและต่างประเทศ เพื่อให้มีการนําระบบเทคโนโลยีสารสนเทศและการสื่อสารมาใช้ในงานด้านต่าง ๆ ของสํานักงานอย่างมีประสิทธิภาพ


(2) ศึกษา ติดตาม และให้ความรู้แก่พนักงานเกี่ยวกับการประยุกต์ใช้เทคโนโลยีในตลาดทุน รวมถึงประเมินผลกระทบในด้านการกํากับดูแลของสํานักงาน และให้การสนับสนุนหน่วยงานที่เกี่ยวข้องในการกําหนดมาตรการรองรับอย่างเหมาะสม


(3) บริหารจัดการโครงสร้างพื้นฐาน การบริหารการจัดการเครือข่ายข้อมูลและความมั่นคงปลอดภัยด้านสารสนเทศ


(4) วิเคราะห์ จัดหา และออกแบบระบบงานเพื่อการใช้งานภายในและให้บริการต่อบุคคลภายนอก


(5) ให้คําปรึกษาและความเห็นต่าง ๆ เกี่ยวกับเทคโนโลยีสารสนเทศและการสื่อสาร


(6) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมาย


ข้อ 29 ฝ่ายนโยบายธุรกิจจัดการลงทุน มีหน้าที่และวิธีการดําเนินงานโดยสรุปดังนี้


(1) เสนอแนะนโยบายเพื่อการพัฒนาและกํากับดูแลการประกอบธุรกิจหลักทรัพย์ประเภทการจัดการลงทุน ซึ่งได้แก่ กองทุนรวม กองทุนส่วนบุคคล กองทุนสํารองเลี้ยงชีพและธุรกิจที่เกี่ยวเนื่องกับธุรกิจจัดการลงทุน (เช่น ผู้ดูแลผลประโยชน์กองทุนรวม ผู้รับฝากทรัพย์สินกองทุนส่วนบุคคล (ไม่รวมศูนย์รับฝากหลักทรัพย์และบริษัทในกลุ่มตลาดหลักทรัพย์) เป็นต้น)การประกอบธุรกิจหลักทรัพย์ประเภทนายหน้า ค้า และจัดจําหน่ายหน่วยลงทุน รวมถึงออกหลักเกณฑ์ต่าง ๆ ที่เกี่ยวข้อง


(2) พิจารณาคําขออนุญาตที่เกี่ยวข้องกับการจัดตั้งและจัดการกองทุนรวมรวมทั้งการตอบข้อหารือที่เกี่ยวข้อง


(3) ติดตามและวิเคราะห์ภาวะตลาดทุนและการลงทุนของกองทุนรวม เพื่อเตรียมรับสถานการณ์ เสนอแนะนโยบายแก้ไขปัญหา รวมถึงวางแนวทางเพื่อจํากัดความเสียหายและป้องกันมิให้เกิดผลกระทบต่อความเชื่อมั่นของอุตสาหกรรมกองทุนรวมและตลาดทุนโดยรวม


(4) ประสานงานและกํากับดูแลการทําหน้าที่ของสมาคมหรือองค์กรกํากับดูแลตนเองในส่วนที่เกี่ยวกับธุรกิจจัดการลงทุน และธุรกิจนายหน้า ค้า และจัดจําหน่ายหน่วยลงทุน ซักซ้อม สื่อสาร และตอบข้อหารือผู้ประกอบธุรกิจ รวมทั้งประสานงานกับองค์กรอื่นที่เกี่ยวข้อง


(5) สนับสนุนการเสนอขายกองทุนรวมข้ามประเทศ โดยมองหาโอกาสอํานวยความสะดวก และช่วยลดอุปสรรคให้แก่บริษัทจัดการ รวมทั้งประสานงานกับหน่วยงานกํากับดูแลด้านตลาดทุนในต่างประเทศ


(6) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมาย


ข้อ 30 ฝ่ายนโยบายธุรกิจตัวกลาง มีหน้าที่และวิธีการดําเนินงานโดยสรุปดังนี้


1. เสนอแนะนโยบายในการพัฒนาและกํากับดูแลการประกอบธุรกิจหลักทรัพย์ประเภทตราสารทุน นายหน้าและจัดจําหน่ายตราสารหนี้ ธุรกิจสัญญาซื้อขายล่วงหน้า ธุรกิจการให้สินเชื่อเพื่อธุรกิจหลักทรัพย์และธุรกิจสินทรัพย์ดิจิทัล รวมถึงการออกหลักเกณฑ์ต่าง ๆ ที่เกี่ยวข้อง
2. กํากับดูแลผู้ประกอบธุรกิจเฉพาะสินค้าเกษตร และบริษัทหลักทรัพย์เพื่อธุรกิจหลักทรัพย์ ตั้งแต่การให้ใบอนุญาต ให้ความเห็นชอบ อนุญาต ผ่อนผัน ให้ความเห็นชอบผู้ถือหุ้นรายใหญ่และบุคลากร ได้แก่ กรรมการ ผู้บริหาร นักวิเคราะห์ รวมถึงผู้แนะนําการลงทุนที่อยู่ภายใต้สังกัดของผู้ประกอบธุรกิจ รวมทั้งติดตาม ตรวจสอบ และพิจารณาเรื่องร้องเรียน การกระทําความผิดที่เกี่ยวกับผู้ประกอบธุรกิจและบุคลากร
3. ติดตามดูแลการบริหารความเสี่ยงในด้านฐานะการเงินของผู้ประกอบธุรกิจหลักทรัพย์ประเภทตราสารทุน ธุรกิจสัญญาซื้อขายล่วงหน้า ธุรกิจสินค้าเกษตร และธุรกิจสินทรัพย์ดิจิทัลในภาพรวม ทั้งนี้ เพื่อมิให้กระทบต่อลูกค้า ระบบการชําระราคาและส่งมอบ ตลอดจนความเชื่อมั่นของตลาดทุนโดยรวม
4. กํากับดูแลตลาดหลักทรัพย์และบริษัท ตลาดสัญญาซื้อขายล่วงหน้า (ประเทศไทย) จํากัด (มหาชน) ในส่วนที่เกี่ยวกับการออกกฎเกณฑ์ในการกํากับดูแลสมาชิก เช่น การพิจารณาให้ความเห็นชอบกฎเกณฑ์สําคัญ ๆ ในการซื้อขายหลักทรัพย์และสัญญาซื้อขายหลักทรัพย์ในตลาด รวมถึงการมีส่วนร่วมเข้าตรวจสอบ
5. ประสานงานกับสมาคมผู้ประกอบธุรกิจหรือองค์กรอื่นที่เกี่ยวข้อง เพื่อเรียนรู้ รับฟังข้อมูลอย่างเปิดใจ รวมถึงการให้ความเห็นชอบประกาศหรือแนวทางของสมาคมหรือองค์กรดังกล่าว
6. ติดตามพัฒนาการความเสี่ยงด้านไซเบอร์ในตลาดทุน เสนอแนะแนวทางในการพัฒนาและกํากับดูแลด้านความมั่นคงปลอดภัยไซเบอร์ สําหรับผู้ประกอบธุรกิจหลักทรัพย์ ธุรกิจสัญญาซื้อขายล่วงหน้า และธุรกิจสินทรัพย์ดิจิทัล รวมถึงประสานงานกับสมาคมผู้ประกอบธุรกิจหรือองค์กรกํากับดูแลอื่นที่เกี่ยวข้องเพื่อผลักดันการยกระดับความพร้อมรับมือภัยคุกคามด้านไซเบอร์ในภาคธุรกิจตลาดทุน
7. ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมาย


ข้อ 31 ฝ่ายบริหารความเสี่ยงและธรรมาภิบาลองค์กร มีหน้าที่และวิธีการดําเนินงานโดยสรุปดังนี้


(1) เสนอแนะนโยบาย แนวทาง และการนําหลักธรรมาภิบาล การบริหารความเสี่ยง การปฏิบัติตามกฎหมาย บูรณาการเข้ากับกระบวนการทํางาน การตัดสินใจของทั้งสํานักงานเพื่อพัฒนาสู่องค์กรแห่งความยั่งยืน และการเป็นหน่วยงานกํากับดูแลที่เป็นไปตามมาตรฐานสากล


(2) จัดทํากรอบนโยบายและแผนการบริหารความเสี่ยงองค์กร และแผนบริหารความต่อเนื่องในการดําเนินงาน โดยอิงมาตรฐานสากล


(3) จัดทําแผนการบริหารความเสี่ยง รายงานความคืบหน้าการปฏิบัติตามแผน ผลสัมฤทธิ์ผลของการบริหารจัดการความเสี่ยงต่อผู้บริหารระดับสูง คณะอนุกรรมการกํากับดูแลความเสี่ยง และคณะกรรมการ ก.ล.ต. ตามลําดับ


(4) เสนอแนะแนวทาง สนับสนุน และให้คําแนะนําฝ่ายงานในการออกแบบและปรับปรุงกระบวนการทํางาน รวมถึงจัดให้มีสถาปัตยกรรมองค์กร เพื่อเพิ่มประสิทธิภาพในการบริหารจัดการองค์กร


(5) สนับสนุน ติดตาม ให้ความรู้ คําแนะนําแก่ฝ่ายงานและพนักงานในเรื่องธรรมาภิบาล การบริหารความเสี่ยง และกระบวนการทํางาน ให้เป็นไปตามวัตถุประสงค์และนโยบายขององค์กร


(6) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมาย


ข้อ 32 ฝ่ายพัฒนากฎเกณฑ์ 1 มีหน้าที่และวิธีการดําเนินงานโดยสรุปดังนี้


(1) ยกร่างและปรับปรุงประกาศที่เกี่ยวข้องกับการพัฒนาและกํากับดูแล


(ก) การเสนอขายหลักทรัพย์เพื่อการระดมทุนหรือเพื่อเป็นเครื่องมือทางการเงินของภาคธุรกิจ และการเสนอขายโทเคนดิจิทัล


(ข) การบริหารกิจการของบริษัทที่ออกหลักทรัพย์


(ค) การเข้าถือหลักทรัพย์เพื่อครอบงํากิจการ


(ง) ผู้ประกอบวิชาชีพที่เกี่ยวข้องกับกิจกรรมตาม (ก) (ข) และ (ค) ได้แก่


ที่ปรึกษาทางการเงิน ผู้สอบบัญชี บริษัทประเมินมูลค่าทรัพย์สิน สถาบันจัดอันดับความน่าเชื่อถือ ผู้แทนผู้ถือหุ้นกู้ ทรัสตีและผู้จัดการกองทรัสต์ (เฉพาะที่เกี่ยวข้องกับการเสนอขายหลักทรัพย์


ตาม (ก)) ผู้ให้บริการระบบคราวด์ฟันดิงและผู้ให้บริการระบบเสนอขายโทเคนดิจิทัล


(จ) การกระทําอันไม่เป็นธรรมในการซื้อขายหลักทรัพย์และโทเคนดิจิทัล 


(2) ให้คําปรึกษาและความเห็นต่าง ๆ ที่เกี่ยวกับกฎเกณฑ์และกฎหมายที่เกี่ยวข้องตาม (1) 


(3) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมาย


ข้อ 33 ฝ่ายพัฒนากฎเกณฑ์ 2 มีหน้าที่และวิธีการดําเนินงานโดยสรุปดังนี้


(1) ยกร่างและปรับปรุงประกาศเกี่ยวข้องกับการพัฒนาและกํากับดูแล


(ก) การประกอบธุรกิจหลักทรัพย์ ธุรกิจสัญญาซื้อขายล่วงหน้าธุรกิจสินทรัพย์ดิจิทัล ธุรกิจตัวกลาง และกรรมการ ผู้บริหาร และบุคลากรในธุรกิจดังกล่าว


(ข) ตลาดหลักทรัพย์ ศูนย์ซื้อขายหลักทรัพย์ ศูนย์ซื้อขายสัญญาซื้อขายล่วงหน้า สํานักหักบัญชี องค์กรที่เกี่ยวเนื่องกับธุรกิจหลักทรัพย์ และบรรดาสมาคมหรือองค์กรที่ส่งเสริมการประกอบธุรกิจดังกล่าว


(2) ให้คําปรึกษาและความเห็นต่าง ๆ ที่เกี่ยวกับกฎเกณฑ์และกฎหมายที่เกี่ยวข้องตาม (1)


(3) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมาย


ข้อ 34 ฝ่ายยุทธศาสตร์และการต่างประเทศ มีหน้าที่และวิธีการดําเนินงานโดยสรุปดังนี้


(1) ศึกษา กําหนดท่าที นโยบาย และยุทธศาสตร์ของตลาดทุนไทย และท่าทีกลยุทธ์กับตลาดทุนต่างประเทศ ทั้งในระดับภูมิภาค พหุภาคี และทวิภาคี เพื่อให้ตลาดทุนไทยแข่งขันได้ในระดับสากลและมีความน่าเชื่อถือ สามารถตอบสนองการพัฒนาเศรษฐกิจและความสามารถในการแข่งขันของประเทศ


(2) ติดตามการเปลี่ยนแปลงมาตรฐานสากลสําคัญในตลาดทุนและพัฒนาการของตลาดทุนต่างประเทศ เพื่อสนับสนุนฝ่ายงานต่าง ๆ ในการปรับปรุงแนวทางการกํากับดูแลของสํานักงานให้เทียบเคียงได้กับมาตรฐานสากล 


(3) จัดทําแผนกลยุทธ์ของสํานักงานและดําเนินการด้านการต่างประเทศ ให้สอดรับกับยุทธศาสตร์ชาติ แผนพัฒนาตลาดทุนไทย วิสัยทัศน์ พันธกิจ และวัตถุประสงค์ของสํานักงาน


(4) ส่งเสริมและสนับสนุน ให้ความรู้ และผลักดันให้ทุกฝ่ายงานมีการดําเนินการ ติดตาม ประเมินผลและรายงานตามแผนกลยุทธ์ที่กําหนด


(5) พัฒนาระบบการบริหารจัดการ ความเสี่ยงด้านตลาดทุน ให้เป็นไปตามมาตรฐานสากล โดยส่งเสริมและสนับสนุนฝ่ายงานที่เกี่ยวข้องในการวิเคราะห์ ติดตาม ควบคุมและลดความเสี่ยงในตลาดทุน และประสานงานกับหน่วยงานภายนอกเพื่อบริหารจัดการความเสี่ยงที่อาจกระทบต่อระบบการเงินร่วมกัน แต่ไม่รวมการบริหารความเสี่ยงขององค์กร


(6) เป็นทีมเลขานุการการประชุมหรือทํางานร่วมระหว่างหน่วยงานกํากับดูแลที่เกี่ยวข้อง


(7) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมาย


ข้อ 35 ฝ่ายวิจัย มีหน้าที่และวิธีการดําเนินงานโดยสรุปดังนี้


(1) ให้บริการด้านงานวิจัยเชิงนโยบายที่สอดคล้องกับพันธกิจและวิสัยทัศน์ของสํานักงาน โดยจัดให้มีการศึกษา วิเคราะห์ วิจัย และพัฒนาองค์ความรู้ในด้านพัฒนาการต่าง ๆของตลาดทุน รวมถึงโอกาสและปัจจัยเสี่ยงที่เกี่ยวข้อง เพื่อใช้ในงานด้านนโยบายของสํานักงาน


(2) ให้คําปรึกษาและร่วมเป็นคณะทํางานกับฝ่ายงานและหน่วยงานต่าง ๆในประเด็นที่เกี่ยวข้องหรือต่อยอดงานวิจัย รวมทั้งสนับสนุนด้านเทคนิคและการวิเคราะห์แก่ฝ่ายงานต่าง ๆ ในเรื่องที่เกี่ยวกับผลิตภัณฑ์และกลไกในตลาดทุน


(3) เผยแพร่และแลกเปลี่ยนผลงานวิจัยกับหน่วยงานต่าง ๆ เช่น การเข้าร่วมและจัดประชุมสัมมนาเกี่ยวกับตลาดทุน


(4) พบปะ สื่อสาร เรียนรู้ สร้างความเข้าใจกับผู้ที่เกี่ยวข้องต่าง ๆ เพื่อเป็นการสร้างความสัมพันธ์ที่ดีกับหน่วยงานต่าง ๆ และนํามาสู่การพัฒนางานวิจัยเชิงนโยบาย


(5) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมาย


ข้อ 36 ฝ่ายส่งเสริมความรู้ตลาดทุนและศูนย์ประสานงานต่างจังหวัด มีหน้าที่และวิธีการดําเนินงานโดยสรุปดังนี้


(1) เป็นศูนย์กลางในการให้ความรู้ที่เกี่ยวข้องกับตลาดทุนแก่ประชาชนซึ่งประกอบด้วยผู้สนใจลงทุน ผู้ลงทุน รวมถึงกรรมการและสมาชิกของกองทุนสํารองเลี้ยงชีพและผู้ที่ต้องการระดมทุน


(2) ส่งเสริมและพัฒนาความรู้ด้านการเงิน การลงทุน การระดมทุน และตลาดทุน ให้แก่กลุ่มเป้าหมายตาม (1) ผ่านโครงการ สื่อ และเครื่องมือสนับสนุนการพัฒนาความรู้ ตลอดจนการออกไปพบปะประชาชนในพื้นที่ เพื่อให้เกิดผลสัมฤทธิ์อย่างเป็นรูปธรรม


(3) พัฒนาเครือข่ายภาคประชาชนด้านตลาดทุนในต่างจังหวัด เพื่อช่วยเหลือและสนับสนุนการทํางานของสํานักงานในพื้นที่ และสนับสนุนการทํางานแบบมีส่วนร่วมกับภาคประชาชน


(4) เป็นศูนย์กลางประสานงาน และทํางานแบบบูรณาการกับหน่วยงานทั้งภาครัฐ ภาคเอกชน และเครือข่ายภาคประชาชนในจังหวัดต่าง ๆ ในด้านการให้ความรู้ การให้คําแนะนํา รวมถึงการจัดกิจกรรมต่าง ๆ เกี่ยวกับตลาดทุน


(5) ติดตามการเปลี่ยนแปลง และแนวโน้มของสถานการณ์ในตลาดทุน ผลิตภัณฑ์ด้านตลาดทุนใหม่ ๆ ศึกษาพฤติกรรมของผู้ลงทุน เพื่อทําความเข้าใจความเสี่ยงที่จะเกิดขึ้นกับผู้ลงทุน และสามารถใช้เครื่องมือที่เหมาะสมและหลากหลายในการสร้างความรู้ ความเข้าใจ ป้องกันหรือป้องปรามโอกาสเกิดความเสียหายที่จะเกิดขึ้นแก่ผู้ลงทุน


(6) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้อง ตามที่ได้รับมอบหมาย


ข้อ 37 ฝ่ายส่งเสริมเทคโนโลยีทางการเงิน มีหน้าที่และวิธีการดําเนินงานโดยสรุปดังนี้


(1) ติดตาม ศึกษาพัฒนาการและผลกระทบของนวัตกรรม / เทคโนโลยีทางการเงิน และรูปแบบทางธุรกิจใหม่ ๆ ทั้งในและต่างประเทศที่เกี่ยวข้องกับตลาดทุนและสินทรัพย์ดิจิทัล วิเคราะห์และเสนอท่าที นโยบาย แนวทางการพัฒนาและกํากับดูแลที่เหมาะสมและเอื้อต่อการพัฒนาตลาดทุน / สินทรัพย์ดิจิทัลในไทย


(2) ผลักดัน ดําเนินการ และร่วมมือกับผู้เกี่ยวข้องต่าง ๆ ทั้งภายในและภายนอกสํานักงาน เพื่อทําให้เกิดระบบนิเวศน์ และแนวทางดําเนินการซึ่งสนับสนุนให้นวัตกรรมทางการเงินที่เป็นประโยชน์เกิดขึ้นได้จริงในไทย รวมทั้งให้คําแนะนําเบื้องต้นกับผู้เกี่ยวข้องภายนอกเกี่ยวกับการให้บริการโดยใช้เทคโนโลยีทางการเงิน


(3) เสนอนโยบาย ออกหลักเกณฑ์ที่เกี่ยวข้อง และให้ความเห็นชอบผู้ให้บริการ


ระบบคราวด์ฟันดิง รวมถึงผู้ที่เกี่ยวข้อง เช่น นายทะเบียน เป็นต้น


(4) ให้ความรู้กับผู้เกี่ยวข้องทั้งภายในและภายนอกเกี่ยวกับนวัตกรรม / เทคโนโลยีทางการเงินและรูปแบบทางธุรกิจใหม่ ๆ ทั้งในและต่างประเทศที่เกี่ยวข้องกับตลาดทุนและสินทรัพย์ดิจิทัล รวมทั้งให้ความเห็นเกี่ยวกับการดําเนินการกรณีการประกอบธุรกิจโดยไม่ได้รับอนุญาต


(5)  ปฏิบัติงานที่เกี่ยวข้องกับการออกและเสนอขายที่อยู่ในรูปแบบโทเคน ดังนี้


       (ก)  ออกและแก้ไขประกาศที่เกี่ยวข้องกับการออกและเสนอขายที่อยู่ในรูปแบบโทเคน และผู้ให้บริการระบบเสนอขายโทเคนดิจิทัล (ICO portal)


(ข)  พิจารณาคําขออนุญาตและตรวจสอบคุณสมบัติของผู้ขออนุญาตออกและเสนอขายที่อยู่ในรูปแบบโทเคน เพื่อให้เป็นไปตามเกณฑ์ที่เกี่ยวข้อง ตรวจสอบความถูกต้องครบถ้วนเพียงพอของข้อมูลเพื่อให้ผู้ลงทุนใช้ประกอบการตัดสินใจลงทุน  รวมทั้งสอบทานการเปิดเผยข้อมูลของบริษัทที่ออกและเสนอขายดังกล่าวภายหลังการเสนอขาย


       (ค)  พิจารณาและเสนอความเห็นต่อคณะกรรมการ ก.ล.ต. เพื่อให้ความเห็นชอบผู้ให้บริการระบบเสนอขายโทเคนดิจิทัล 


(ง)  ติดตามและพิจารณาดําเนินการเบื้องต้นเกี่ยวกับผู้ออกและเสนอขายที่อยู่ในรูปแบบโทเคน ที่ไม่ได้รับอนุญาต และประสานงานกับสายงานบังคับใช้กฎหมาย เพื่อดําเนินการทางกฎหมายต่อไป


       (จ)  พิจารณาเรื่องร้องเรียน และรวบรวมข้อมูลกรณีที่สงสัยว่าผู้ให้บริการระบบเสนอขายโทเคนดิจิทัลอาจมีการกระทําหน้าที่บกพร่อง รวมทั้งพิจารณาข้อบกพร่องและมาตรการลงโทษผู้ให้บริการระบบเสนอขายโทเคนดิจิทัล


(6) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมาย


ข้อ 38 ฝ่ายส่งเสริมธรรมาภิบาลและความยั่งยืน มีหน้าที่และวิธีการดําเนินงานโดยสรุปดังนี้


(1) กําหนดแนวทางและมาตรการเพื่อเสริมสร้างการประกอบธุรกิจอย่างมีธรรมาภิบาล มีความรับผิดชอบต่อสังคมและสิ่งแวดล้อม เพื่อสร้างคุณค่าอย่างยั่งยืนของบริษัทที่ออกหลักทรัพย์


(2) กําหนดแนวทางและดําเนินการเพื่อสนับสนุนให้เกิดแรงผลักดันจากสังคม โดยเฉพาะผู้ลงทุนสถาบัน ให้บริษัทที่ออกหลักทรัพย์ดําเนินการตาม (1)


(3) ดําเนินการหรือสนับสนุนหน่วยงานที่เกี่ยวข้องให้จัดทําคู่มือ เครื่องมือช่วยให้ความรู้ในเรื่องตาม (1) และ (2) กับบริษัทที่ออกหลักทรัพย์ ผู้ลงทุนสถาบัน หน่วยงานและ/หรือบุคลากรที่เกี่ยวข้อง


(4) ดําเนินการหรือสนับสนุนหน่วยงานที่เกี่ยวข้องในการเสริมสร้างการต่อต้านการทุจริตและคอร์รัปชันของบริษัทจดทะเบียนและผู้ประกอบธุรกิจในตลาดทุน ตลอดจนสํานักงาน


(5) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมาย


ข้อ 39 ฝ่ายสื่อสารและบริการผู้ลงทุน มีหน้าที่และวิธีการดําเนินงานโดยสรุปดังนี้


(1) ติดตามข้อมูลข่าวสาร กําหนดท่าที กลยุทธ์ ดําเนินการสื่อสาร และให้คําปรึกษาแก่ผู้บริหารระดับสูงในประเด็นที่เป็นข่าว รวมถึงจัดเตรียมร่างข่าวและงานสื่อมวลชนสัมพันธ์โดยทํางานร่วมกับโฆษกของสํานักงาน


(2) กําหนดกลยุทธ์และดําเนินการบริหารจัดการภาพลักษณ์ของสํานักงานการสื่อสารทั้งภายในและภายนอก การประชาสัมพันธ์ผ่านสื่อ การเขียนบทความ การจัดทําสื่อสิ่งพิมพ์ สื่อออนไลน์ การบริหารจัดการสื่อโซเชียลของสํานักงาน (อาทิ เฟสบุค ทวิตเตอร์)การจัดกิจกรรมและการสร้างความสัมพันธ์กับผู้ที่เกี่ยวข้อง


(3) เป็นศูนย์กลางในการให้บริการข้อมูลสําหรับผู้ลงทุนและผู้ที่เกี่ยวข้องและรับเบาะแสและเรื่องร้องเรียนจากบุคคลภายนอก ซึ่งรวมทั้งบริหารจัดการโดยประสานงานกับฝ่ายต่าง ๆ เพื่อมุ่งให้การดําเนินการของสํานักงานมีความรวดเร็วและช่วยยับยั้งความเสียหายที่เกิดขึ้นต่อผู้ลงทุน


(4) บริหารจัดการเว็บไซต์ขององค์กร เพื่อเป็นแหล่งข้อมูลเพื่อการบริการผู้ลงทุนและผู้ที่เกี่ยวข้อง


(5) บริหารจัดการการแปลข่าว ประกาศและข้อมูลสําคัญอื่น ๆ เป็นภาษาอังกฤษ


(6) ปฏิบัติงานและ/หรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมาย


ข้อ 40 สถานที่ติดต่อเพื่อขอรับข้อมูลข่าวสารของสํานักงานตั้งอยู่เลขที่ 333/3ถนนวิภาวดีรังสิต แขวงจอมพล เขตจตุจักร กรุงเทพมหานคร 10900 โทรศัพท์ 0-2033-9999โทรสาร 0-2033-9660


การติดต่อสํานักงาน คณะกรรมการกํากับตลาดทุน หรือคณะกรรมการ ก.ล.ต.


สามารถกระทําผ่านสํานักงานได้ตามสถานที่ทําการข้างต้น หรือทาง email: info@sec.or.th


นอกจากนี้ ผู้ที่สนใจสามารถค้นหาข้อมูลข่าวสารเพิ่มเติมได้ที่ www.sec.or.th


ประกาศ ณ วันที่ 23 กันยายน พ.ศ. 2562


(นางสาวรื่นวดี สุวรรณมงคล)


เลขาธิการ


สํานักงานคณะกรรมการกํากับหลักทรัพย์และตลาดหลักทรัพย์